ՀՏԶՀ-ն իրականացնում է Ջրային տնտեսության զարգացմանն ուղղված ավելի քան 120 ենթակառուցվածքների վերականգման ենթածրագրեր **ԶՖԳ, ՎՎԲ, ԵՆԲ, ՎԶԵԲ, ՀԲ, ԵՄ, ԵԶԲ** աջակցությամբ և ՀՀ կառավարության համաֆինանսավորմամբ։

**Ոռոգման համակարգերի արդիականացման ծրագրի** ընդհանուր արժեքը 50 /հիսուն/ մլն դոլար է, որից մինչ օրս իրականացվել են **44․8 մլն** դոլարի աշխատանքներ։ Ծրագիրը մեկնարկել է 10․06․2016թ․, ավարտը նախատեսվում է 30․06․2025թ․։

Ծրագիրը իրականացվում է բոլոր մարզերում և Երևան քաղաքում։Ծրագրի նպատակը ոռոգման համակարգերի արդիականացման շնորհիվ համակարգերի գործարկման արդյունավետության բարձրացումն է՝ բարձր ջրակորուստների, շահագործման և պահպանման ծախսերի կրճատմամբ:

Ծրագրի մեկնարկից **մինչ օրս և միայն 2023թ-ին** կատարված աշխատանքները ներկայացված են սահիկաշարում։

2023-ին իրականացվել են 3․99 մլրդ դրամի աշխատանքներ, որը ***2022թ․ համեմատ ունի 5․8% աճ։***

**Ծրագրի իրականացումից ակնկալվող արդյունքային ցուցանիշներն են.**

* Համակարգի շահագործման և պահպանման ծախսերի կրճատում - շուրջ 280 մլն ՀՀ դրամ/տարի,
* ջրապահովվածության մակարդակի բարձրացման շնորհիվ ոռոգելի հողատարածքների

 աճ - շուրջ 12.2 հազ. հա,

* շահառուների թիվը շուրջ 170 հազ․։
* արդեն իսկ կառուցվել և արդեն իսկ շահագործվում է 7 ինքնահոս ոռոգման համակարգ․
* կվերականգնվեն 4 մայր և 51 միջտնտեսային ջրանցքների ծայրահեղ վնասված և վթարային հատվածները.
* 110 բնակավայրում կհիմնանորոգվեն ոռոգման ներտնտեսային ցանցերը։

ՋՕԸ-երի կարողությունների զարգացման նպատակով տրամադրվել են բարձր անցանելիության և կիսաբեռնատար մեքենաներ, էքսկավատորներ, համակարգչային սարքավորումներ, պոլիէթիլենային խողովակների եռակցման ագրեգատներ, տարբեր տեսակի հոսքաչափեր:

**Ջրամատակարարման և ջրահեռացման ծրագրեր**ից **«Հայաստանի ջրամատակարարման և ջրահեռացման ենթակառուցվածք»** ծրագրի ընդհանուր արժեքը 70.44 մլն եվրո է, որից մինչ օրս իրականացվել են 31․5 մլն եվրոյի աշխատանքներ։

Ծրագիրը մեկնարկել է 2016թ․-ին, ավարտը նախատեսվում է ՝ 2025թ․ դեկտեմբերի 30-ին։

Ծրագրի մեկնարկից **մինչ օրս և միայն 2023թ-ին** կատարված ջրամատակարարման և ջրահեռացման համակարգերի բարելավման աշխատանքները ներկայացված են սահիկաշարում։

2023-ին իրականացվել են 3․74 մլրդ դրամի աշխատանքներ որը ***2022թ․ համեմատ ունի 4․5% աճ։***

Ծրագրի շրջանակներում աշխատանքները իրականացվելու են 7 մարզերի (Շիրակ, Լոռի, Արմավիր, Գեղարքունիք, Վայոց ձոր, Կոտայք և Սյունիք) 63 քաղաքային և գյուղական բնակավայրերում։ Ծրագրում ընդգրկված շուրջ 75000 շահառուներ կապահովվեն շուրջօրյա որակյալ ջրամատակարարմամբ, նվազագույնի կհասցվեն հոսակորուստները, կկրճատվեն համակարգի շահագործման ծախսերը։

ԵՄ հատկացված դրամաշնորհի շրջանակներում 4 գյուղական բնակավայրերում նախատեսվում է կառուցել ջրամատակարարման և ջրահեռացման ամբողջական համակարգ, որն իր մեջ կներառի նաև կոյուղու մաքրման կայանի կառուցումը։

Երևանի ջրամատակարարման բարելավման ծրագրի ընդհանուր արժեքը 29․0 մլն դոլար, որից մինչ օրս իրականացվել են 19․3 մլն դոլարի աշխատանքներ։

Ծրագիրը մեկնարկել է 2014թ․-ին, ավարտը նախատեսվում է 2025 թվականի դեկտեմբերին։

Ծրագրի մեկնարկից **մինչ օրս և միայն 2023թ-ին** կատարված ջրամատակարարման համակարգերի բարելավման աշխատանքները ներկայացված են սահիկաշարում։

**Ծրագրի հիմնական նպատակը** Երևան քաղաքում անհատական տներով կառուցապատված մի շարք թաղամասերում գոյություն ունեցող ջրամատակարարման բաշխիչ ցանցերի և բազմաբնակարան շենքերի անմխիթար վիճակում գտնվող բակային պոմպակայանների վերակառուցումն է:

Ծրագրի շահառուների թիվը շուրջ 64 հազ․։

2023թ․ ընթացքում կատարվել են 1․4 մլրդ դրամի աշխատանքներ։

**«Վեոլիա ջուր» ՓԲԸ-ի սպասարկման տարածքում գտնվող և հրատապ լուծում պահանջող համայնքների ջրամատակարարման համակարգերի վերակառուցման ծրագիրը**  իրականացվում է ՀՀ պետական բյուջեի ֆինանսավորմամբ։ Հիմնադրամի կողմից իրականացվող ծրագրերի ընդհանուր բյուջեն կազմում է 5․69 մլրդ դրամ, որից մինչ օրս իրականացվել են 3․4 մլրդ դրամի աշխատանքներ։

Ծրագիրը մեկնարկել է 2022թ-ի սեպտեմբերին, ավարտը նախատեսվում է 2024-ի տարեվերջին։

Ծրագրի մեկնարկից **մինչ օրս և միայն 2023թ-ին** կատարված ջրամատակարարման համակարգերի բարելավման աշխատանքները ներկայացված են սահիկաշարում։

2023թ․ ընդհանուր կատարողականը կազմել է՝ 1․7 մլրդ դրամ որը ***2022թ․ համեմատ ունի 50 % աճ։***

 ***Ծրագրի նպատակն է*** Արարատի և Գեղարքունիքի մարզերի 7 խոշորոցված համայնքների 20 բնակավայրերում ջրամատակարաման համակարգերի տեխնիկապես առավել մաշված և շահագործման տեսանկյունից անմխիթար վիճակում գտնվող բաշխիչ ցանցերի վերականգնումը։ Աշխատանքներն ավարտվել են 13 բնակավայրերում։Ծրագրի շահառուների թիվը շուրջ 21 հազ․։

**Ջրամբարաշինութան ծրագրերից Վեդի ջրամբարի և ոռոգման համակարգի կառուցում ծ**րագրի ընդհանուր արժեքն է 90.0 մլն եվրո, մինչ օրս ծախսը կազմել է 82,5 մլն եվրո։Ծրագիրը մեկնարկել է 12.05.2016թ, ավարտը նախատեսվում է՝ 31.05.2025թ:

**Ծրագրի նպատակն** է բարելավել ջրային ռեսուրսների և ոռոգվող գյուղատնտեսության կայունությունը Արարատյան հարթավայրի բերրի հողերում`

(ա) Վեդու ջրամբարի կառուցման միջոցով ապահովել լրացուցիչ վերականգնվող ջրային ռեսուրսներ,

 (բ) ոռոգման ցանցերի վերանորոգման և արդիականացման միջոցով բարելավել համակարգի շահագործման արդյունավետությունը:

Վեդու ջրամբարի կառուցմամբ և մեխանիկական ոռոգման եղանակից ինքնահոսի անցնելով կապահովվի շուրջ 3220 հա հողերի անխափան և հուսալի ոռոգումը, տարեկան կտնտեսվի շուրջ 19․0 մլն կվտ/ժամ էլեկտրաէներգիա, շահագործումից դուրս կգա 11 պոմպակայան և մասնակի կշահագործվեն 4-ը, ոռոգման ցանցի կորուստները կկրճատվեն 20-25%-ով, 580 հա փորձնական տարածքներում ներտնտեսային ոռոգման ճնշումային ցանցի կառուցման շնորհիվ հնարավոր կլինի նոր տեխնոլոգիաների (կաթիլային, անձրևային) կիրառումը։

* Արդեն իսկ ավարտվել են Վեդի և Խոսրով գետերի ջրընդունիչ կայանի ու ջրի փոխադրման համակարգի, ինչպես նաև Ոռոգման համակարգի կառուցման աշխատանքները,
* Մեկանարկել է ոռոգման ներտնտեսային ցանցի կառուցման աշխատանքները։
* 29․4 մլն խ/մ ծավալով Վեդու ջրամբարի կառուցման աշխատանքները կատարվել են 96 %-ով։

Ջրամբարի շինարարական աշխատանքների ավարտի համար կապալառուի կողմից ներկայացվել է նոր պլան-գրաֆիկ, որը նախատեսում է աշխատանքների իրականացման երեք փուլ․

**1-ին փուլում** նախատեսվում է մինչև ապրիլի վերջը ավարտել բոլոր այն աշխատանքները, որոնք անհրաժեշտ են մեխանիկական կառավարման եղանակով գետի ջրի ազատ հոսքի պայմաններում ջրամբարը մայիս-հունիս ամիսներին լցնելու համար,

**2-րդ փուլում** մինչև հուլիսի վերջը ավարտել մնացած բոլոր աշխատանքները, բացի ավտոմատ կառավարման համակարգից,

 **3-րդ փուլում** կներդրվի ջրամբարի ավտոմատ կառավարման համակարգը։

Ծրագրով տարվա ընթացքում ներդրումները կազմել են 2․1 մլրդ դրամ։

**Կապսի ջրամբարի և ոռոգման ինքնահոս համակարգի կառուցում ծ**րագրի ընդհանուր արժեքը կազմում է **93.8 մլն եվրո**, մինչ օրս ծախսը կազմել է 18․5 մլն եվրո։

 Ծրագիրը մեկնարկել է 2016թ․ մարտին, ավարտը նախատեսվում է 2026թ․ դեկտեմբերի 31։

Ծրագրով նախատեսվում է․

* 25 մլն մ3 ծավալով Կապսի ջրամբարի պատվարի և օժանդակ կառուցվածքների կառուցում,
* Ախուրյան գետի (Արփի լիճ ջրամբարից մինչև Ախուրյանի ջրամբար) հիդրոլոգիական դիտակետերի վերազինում, լրացուցիչ կայանների կառուցում և տվյալների կենտրոնացված բազայի ստեղծում (SCADA համակարգ):

Ծրագրի իրականացումը կապահովի ստորին բիեֆում գտնվող բնակավայրերի անվտանգությունը, կբարձրացվի Շիրակի մայր և Ախուրյանի աջափնյա ջրանցքների իշխման տակ գտնվող շուրջ 17,000 հա հողատարածքների ջրապահովվածության մակարդակը, հնարավորություն կստեղծվի շուրջ 2280 հա հողատարածքների մեխանիկական ոռոգումը փոխարինելու ինքնահոս ոռոգման եղանակով՝ տարեկան խնայելով շուրջ 1.3 մլն կվտ/ժամ էլեկտրաէներգիա։

Շինարարական աշխատանքների իրականացման նպատակով 2023թ ապրիլ ամսին չինական համատեղ ձեռնարկության հետ կնքվել է Կապալի պայմանագիր 74.2 մլն եվրո արժեքով։ Աշխատանքները մեկնարկել են հունիսի 9-ին՝ 34 ամիս տևողությամբ։

2023 թվականին իրականացվել են մոբիլիզացիոն և գետի ջրի հեռացման համակարգի կառուցման աշխատանքները, ինչպես նաև մշակվում են Բնապահպանական սոցիալական կառավարման պլանն ու աշխատանքների համար անհրաժեշտ մեթոբանությունները։

Մեկնարկել է ջրամբարը միանգամից 60 մլն մ խոր ծավալով կառուցելու նպատակով նախագծի լրամշակման թույլտվությունների և ֆինանսավորման աղբյուրների ճշգրտման գործըթացը։

Տարվա ընթացքում ներդրումները կազմել են 5․3 մլրդ դրամ։

Հողերի ձեռքբերման և Ջրաձոր բնակավայրի վերաբնակեցման ծրագիրը ֆինանսավորվում է ՀՀ կառավարության կողմից, ընդհանուր բյուջեն կազմում է **4․95 մլրդ դրամ**, մինչ օրս ծախսը կազմել է 0․3 մլրդ դրամ։

Ծրագրի իրականացման նպատակով ընտրվել են գյուղի վերաբնակեցման ծրագրի իրականացման խորհրդատու և գյուղի նախագծային խորհրդատու։ Իրականացման խորհրդատուի կողմից մինչ այժմ իրականացվել են 56 տնային տնտեսությունների և 142 օժանդակ կառույցների գույքի գրանցման և սեփականաշնորհման գործընթաց, ինչպես նաև ավարտվել է թվով 55 ժառանգության/ իրավահաջորդության գործընթաց, մշակվել են 92 հողամասերի գծով փոխհատուցման փաթեթներ, որից րդեն իսկ 10 մասնավոր հողակտորների մասով իրականացվել է օտարման գործընթաց 6․9 մլն դրամ գումարով։

Նախագծային խորհրդատուն աշխատանքները մեկնարկել է 2022 թ․ մարտ ամսից, 750 օր ժամկետով։ Կազմվել և համապատասխան հաստատում է ստացել Նոր Ջրաձոր գյուղի Գլխավոր հատակագիծը, որի առանցքային ցուցանիշը դա գյուղի ժամանակակից մոդելի ստեղծումն է, մինչև կառուցումը ունենալ Գլխավոր հատակագիծ և զարգացման հեռանկարային պլան։ Նոր գյուղում կկառուցվի 76 անհատական տուն, կրթահամալիր, որը կունենա մարզադահլիճ և բացօթյա մարզահամալիր, մշակույթի և վարչական համալիր, գյուղը կունենա 24-ժամյա ջրամատակարարում, կոյուղու համակարգ, գազամատակարարում, անասնապահության համար նախատեսված անասնաուղիներ։ Գյուղում կառանձնացվի 4 հա մակերեսով արտադրական տարածք, որտեղ բնակիչները կարող են ծավալել բիզնես գործունեությում՝ տեղակայվել անասնապահության համար նախատեսված կերի, բարձրորակ սերմերի, կաթի վերամշակման արտադրամասեր, ինչպես նաև կառուցել խելացի գոմեր:

**Հայաստանի Տարածքային Զարգացման հիմնադրամի** ընթացիկ ծրագրեր

**Սոցիալական ներդրումների և տեղական զարգացման ծրագիր**

Համաշխարհային բանկի աջակցությամբ իրականացվող այս ծրագրի նպատակն է համայնքային ենթակառուցվածքների որակի բարելավումը։ Ծրագրի ընդհանուր արժեքը մոտ 86 միլիոն դոլար է, մինչ օրս ծախսվել է 51,7 միլիոն դոլար։ Ծրագրի մեկնարկը 2015թ. հուլիսին էր, ավարտը նախատեսվում է 2025թ. մայիսին:

Ծրագրի միջոցով խոշորացված համայնքներին տրամադրվել է 517 միավոր տեխնիկա, որից 43-ը՝ 2023 թ., այդ թվում՝ գյուղատնտեսական, կոմունալ, քաղաքային նշանակության բազմաֆունկցիոնալ մեքենաներ: Տեղադրվել են 228 արևային կայաններ, որոնցից 15-ը՝ 2023թ.: 2784 կիլովատ ընդհանուր հզորությամբ կայանները տարեկան տնտեսում են մոտ 195 մլն դրամ: Կառուցվել են ոռոգման ջրագծեր, որոնցից 2-ը՝ 2023թ., ռոբոտաշինության 4 լաբորատորիաներ, 7ավտոկանատեղեր։ Հատկացվել է 5425 աղբամաններ, որոնցից 1800-ը՝ 2023թ., 45 միկրոավտոբուսներ

Հանրապետության 95 բնակավայրերում իրականացված Ենթակառուցվածքների վերականգնման 102 ծրագրով կառուցվել/վերակառուցվել են 48 մանկապարտեզ, խմելու ջրի և ոռոգման 23ջրագիծ, հանրակրթական և մասնագիտական 18 դպրոց, համայնքային 10 կենտրոն, **3** ամբուլատորիա։ Սոցիալական ներդրումների և տեղական զարգացման ծրագրի շրջանակներում 2023թ. ծախսվել է 4,1 միլիարդ դրամ, 2022 թվականի համեմատ աճը կազմել է 28,1 %:

**Դպրոցների սեյսմիկ անվտանգության բարելավման ծրագիրն** իրականացվում է Ասիական զարգացման բանկի աջակցությամբ:Ծրագրի բյուջեն կազմում է107 միլիոն դոլար։

Ծրագրի մեկնարկը տրվել է 2015թ. դեկտեմբերին, ավարտը նախատեսվում է 2026թ. մայիսին:Ծրագրի նպատակը սեյսմակայուն առնվազն 46 դպրոցների կառուցումը կամ վերակառուցումը՝ 22 հազար աշակերտների համար ապահովելով անվտանգ դասապայմաններ։ Մինչ այժմ կառուցվել է 16 դպրոց, որից 9-ը՝ 2023թ., 20դպրոց գտնվում է շինարարության, 10-ը՝ նախագծային փորձաքննության փուլում։ **7** դպրոց կառուցվել է մարզերում, **9** դպրոց՝ Երևան քաղաքում։ 2023թ. դպրոցների սեյսմիկ անվտանգության բարելավման ծրագրի շրջանակում ծախսվել է 12,2 միլիարդ դրամ, 2022թ. համեմատ աճը կազմել է 37,1%։

**Տեղական տնտեսությունների և ենթակառուցվածքների զարգացման ծրագիրն** իրականացվում է Համաշխարհային բանկի աջակցությամբ:

Ծրագրի ընդհանուր բյուջեն կազմում է 53,47 միլիոն դոլար: Մինչ օրս ծախսվել է 33,69 միլիոն դոլար։ Ծրագրի մեկնարկը տրվել է 2016թ. դեկտեմբերին, ավարտը նախատեսվում է 2024թ. դեկտեմբերին։ Ծրագրի նպատակը զբոսաշրջային գոտիների զարգացումն է, պատմական միջավայրի բարեկարգումը, վերականգնումը, հանրային մասնավոր ներդրումների ծրագրերի իրականացման հնարավորությունը։ 2023թ. Տեղական տնտեսությունների և ենթակառուցվածքների զարգացման ծրագրի շրջանակում ծախսվել է 5,1 միլիարդ դրամ, 2022թ. համեմատ աճը կազմել է 155%։ 42 ենթածրագիր իրականացվել է Գյումրի, Ջերմուկ, Գորիս քաղաքներում, Խոր Վիրապի վանքի, Դվինի հուշարձանի, Գառնու տաճարի, Խոսրովի պետական արգելոցի, Տաթև վանական համալիրի մերձակա տարածքում։ Ենթածրագրերից 19-ըավարտված է, 16-ն ընթացքի մեջ է, իսկ **7**-ը դեռևս նախագծային փորձաքննության և մրցութային փուլերում է: